Nadija Savtšenko vuonna 2017.
**Nadija Viktorivna Savtšenko** (ukr. Надія Вікторівна Савченко; s. 11. toukokuuta 1981 Kiova) on ukrainalainen poliitikko, entinen helikopterilentäjä ja aiempi kansanedustaja. 

Hänet valittiin puoluelistansa kärkiehdokkaana Ukrainan parlamenttiin valittu Julija Tymošenkon Batkivštšyna-puolueen (Isänmaa). Hän oli myös puolueensa edustaja Euroopan neuvostossa. Savtšenko on aiemmin ollut Ukrainan asevoimien upseeri ja helikopterilentäjä. Savtšenkosta tehtiin Ukrainassa kansallissankari ja hänelle myönnettiin Ukrainan sankarin arvonimi, kun hän jäi vangiksi ja hänet tuomittiin Venäjällä Itä-Ukrainan konfliktia seuranneiden toimittajien murhista.

Sieppaus Venäjälle
------------------

Venäläismieliset kapinalliset sieppasivat Savtšenkon Itä-Ukrainassa kesällä 2014. Myöhemmin hänet pidätettiin Venäjällä, jossa häntä syytettiin osallisuudesta kaksi venäläistoimittajaa tappaneeseen kranaatti-iskuun kesäkuussa 2014 Ukrainan Luhanskissa. Savtšenko taisteli Aidar-vapaaehtoispataljoonassa. Ukraina syytti Venäjää Savtšenkon sieppaamisesta, ja hänen puolustusasianajajansa mukaan Savtšenkon matkapuhelimen sijaintitietojen perusteella hän oli jo kapinallisten vankina kranaatti-iskun sattuessa. Maaliskuussa 2016 Savtšenko tuomittiin 22 vuodeksi vankeuteen Venäjällä. Venäjän presidentti Vladimir Putin armahti Savtšenkon toukokuussa 2016 "humanitaaristen syiden" vuoksi, ja hän palasi Ukrainaan. Samalla Ukraina vapautti Venäjälle kaksi Venäjän asevoimien tiedusteluhallinnon GRU:n jäsentä, jotka olivat jääneet kiinni Itä-Ukrainassa.

Syyte terrori-iskun suunnittelemisesta
--------------------------------------

Vapautumisensa jälkeen Savtšenko esitti parlamentissa sovittelevia ja Venäjän kantoja myötäileviä ehdotuksia. Häntä syytettiin Venäjän agentiksi. Maaliskuussa 2018 Ukrainan ylin syyttäjä Juri Lutsenko syytti Savtšenkoa terrori-iskun suunnittelemisesta Ukrainan parlamenttiin. Hänet pidätettiin 22. maaliskuuta, kun hän oli menettänyt parlamentaarisen koskemattomuutensa. Oikeuskäsittelyssä syytteet hylättiin, ja Savtšenko vapautettiin huhtikuussa 2019.

Lähteet
-------

1. ↑  Anastasija Anuševskaja: Кто такая Надежда Савченко и в чём её обвиняют?  24.7.2014. Argumenty i Fakty. Viitattu 15.9.2015. (venäjäksi)  
Рік у полоні. Буремне життя Надії Савченко  17.6.2015. Espreso TV. Viitattu 15.9.2015. (ukrainaksi, venäjäksi)  
Nadiya Savchenko: Year in Russia's captivity  17.6.2015. Belsat. Viitattu 15.9.2015. (englanniksi, venäjäksi, valkovenäjäksi)
2. ↑  People's Deputies of Ukraine. Savchenko Nadiia Viktorivna  2015. Верховна Рада України.  Arkistoitu 5.2.2015. Viitattu 24.9.2015. (englanniksi)
3. ↑  Ukrainan "sotilas Jane" löytyi Venäjältä Helsingin Sanomat. Viitattu 28.9.2014.
4. 1 2  Ukrainalaisen naislentäjä Savtšenkon oikeudenkäynti alkaa Venäjällä *Helsingin Sanomat*. Viitattu 30.8.2015.
5. ↑  Kreml: Ukrainalaispilotti kärsii tuomionsa *Etelä-Suomen Sanomat*. Viitattu 26.3.2016.
6. ↑  Ukraina sai kansallissankarinsa takaisin *Lapin Kansa*.  25.5.2016.  Arkistoitu 26.5.2016. Viitattu 25.5.2016.
7. ↑  Vangittu ukrainalaislentäjä palasi sankarina Kiovaan – taustalla sekavat vaiheet *Iltalehti*. Viitattu 27.5.2016. fi-FI
8. ↑  Kansallissankaria syytetään Putinin agentiksi Ukrainassa – "Kapinalliset eivät ole meidän vihollisiamme" Suomen Kuvalehti.
9. ↑  Kansallissankariksi noussutta naislentäjää syytetään terrori-iskun suunnittelusta Ukrainassa – keskisormen näyttämisestä kuuluisaksi tullut nainen halutaan oikeuteen *MTV3*.  Arkistoitu 15.3.2018. Viitattu 15.3.2018.
10. ↑  Ukrainalainen taistelulentäjä pidätettiin terrori-iskun suunnittelusta Kiovaan separatistien aseilla *Yle Uutiset*. Viitattu 23.3.2018.
11. ↑  Laurén, Anna-Lena: Från nationalhjälte till terrorist på ett ögonblick.  *Hufvudstadsbladet*, 8.6.2018, s. 18–19. Artikkelin verkkoversio.  (Arkistoitu – Internet Archive)
12. ↑  Vyacheslav Hnatyuk: Savchenko and co-defendant Ruban released from detention *Kiiv Post, kyivpost.com*.  16.4.2019, updated 17.4.2019. Viitattu 13.3.2022. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Nadija Savtšenko**.
* Council of Europe: Nadiia SAVCHENKO. Representative (englanniksi) (assembly.coe.int)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Tšekki
* Puola

 |

 |